《厓门二十首 其八》
明代·郭棐

谷口春残黄鸟稀，空山野水照残晖。风吹花片依华表，火入荒陵化宝衣。

温室有泉山鸟浴，野桃无主乱花飞。此时愁望情多少，空听鸾音月下归。

作者简介：明广东南海人，字笃周。幼从湛若水学，与闻心性之旨。嘉靖四十一年进士，授礼部主事。穆宗即位，次日传封七夫人御札将出。棐谏诤，事乃罢。后终官光禄寺正卿。有《粤大记》、《岭海名胜记》、《四川通志》等。